شه‌فه‌ق نيوز/ فه‌خره‌دين كوجا، وه‌زير ته‌ندروستى توركى، ئاشكراى كرد شماره‌ى حاڵه‌ته‌يل مردن وه‌ ڤايرۆس كۆرۆنا له‌ وڵاته‌گه‌ روێ له‌ به‌رزه‌وبوين كردگه‌ وه‌ هه‌ڵكه‌فت 7 حاڵه‌ت و ره‌سيه‌سه‌ 44 حاڵه‌ت، باس له‌وه‌يش كرد شماره‌ى حاڵه‌ته‌يل تويشهاتنيش له‌ 343 حاڵه‌ت ره‌سيه‌ 1872 حاڵه‌ت.
فه‌خره‌ديم كۆجا له‌ تويته‌ر وت: 3952 وشكانن له‌ماوه‌ى 24 سه‌عات گوزه‌يشت ئه‌نجام درياگه‌، وه‌يه‌يش جه‌م وشكاننه‌يل ئه‌نجام درياێ له‌ توركيا ره‌سيه‌سه‌ نزيكه‌ى 28 هه‌زار.
جى باسه‌، يه‌يش دوياى ئه‌و ته‌ئكيده‌سه‌ ك له‌تى وه‌زير ته‌ندروستى توركيا ئه‌وه‌ ده‌رخست ك وڵاته‌گه‌ى ئه‌و ده‌رمانه‌ وه‌كار ئه‌يه‌رێد ك چين ره‌وانه‌ى كردگه‌ ئه‌راى له‌وه‌ر چاره‌سه‌ر نه‌خوه‌شه‌يل تويشهاتگ وه‌ ڤايرۆس كۆرۆناى تازه‌.
